Vienošanās Nr. 1 par Līguma Nr. IL/93/2025
grozījumiem 

Līguma sagatavošanas vieta ir Rīgā
Līguma parakstīšanas datums ir pēdējā pievienotā droša elektroniskā paraksta laika zīmoga datums.

Viedās administrācijas un reģionālās attīstības ministrija, reģistrācijas Nr. 90000028508  (turpmāk – Pasūtītājs), Projektu pārvaldības departamenta direktora Uģa Jurševica personā, kurš darbojas saskaņā ar Pasūtītāja 2023. gada 16. oktobra rīkojuma Nr. 1-2/129 “Par Projektu pārvaldības departamenta kā finansējuma saņēmēja īstenotajiem projektiem Eiropas Savienības Atveseļošanas un noturības mehānisma plāna 2. komponentes “Digitālā transformācija” ietvaros” 1. punktu, no vienas puses, un

personu apvienība, ko veido SIA "MIXD", reģ. Nr. 51203060541 un SIA “Dingo&Schwarz”, reģ. Nr. 40203325603 (turpmāk – Izpildītājs), kuru saskaņā ar 2024.gada 14.augusta Piegādātāju apvienības sadarbības līgumu pārstāv SIA "MIXD", reģ. Nr. 51203060541, tās valdes locekļa Jāņa Berķa personā, kurš darbojas saskaņā ar statūtiem, no otras puses, 
turpmāk abi kopā saukti “Līdzēji”, bet katrs atsevišķi “Līdzējs”, 

ņemot vērā, ka:
1) Pasūtītājam Pakalpojums “Audiovizuālo materiālu izstrāde (Vienošanās 1.pielikuma “Tehniskā specifikācija” 6.punkta “Pakalpojumi un to apraksts” 1.4. apakšpunkts)” vairs nav aktuāls, jo viena no projektā Nr. 2.3.2.1.i.0/1/23/I/CFLA/001 “Sabiedrības digitālo prasmju attīstība” (turpmāk – projekts) iesaistītajām pašvaldībām atteikusies no audiovizuālā materiāla (video) izstrādes;
2) medijs, kurā plānota intervija, intervijas norisi pārcēla uz 2025. gada 30.decembri. Savukārt preses relīžu izstrādes izpildes termiņu nepieciešams pagarināt, jo pašvaldības pieprasīja materiālus uz vēlāku laiku. Līdz ar to gan Pakalpojumam “Iniciētās publicitātes publikācijas ar ekspertu komentāriem sagatavošana un publikācijas nodrošināšana (Vienošanās 1.pielikuma “Tehniskā specifikācija” 6.punkta “Pakalpojumi un to apraksts” 3.8. apakšpunkts)”, gan Pakalpojumam “Mediju informācijas paziņojuma (preses relīzes) sagatavošana un izplatīšana medijos (Vienošanās 1.pielikuma “Tehniskā specifikācija” 6.punkta “Pakalpojumi un to apraksts” 3.5. apakšpunkts)” izpildes termiņu nepieciešams pagarināt līdz 2026.gada 9.janvārim, 

kā arī, pamatojoties uz 2025. gada 3. decembra līguma Nr. IL/93/2025 (turpmāk – Līgums) 6.1. apakšpunktā noteikto un 2024.gada 12.decembra Vispārīgās vienošanās Nr. IL/103/2024 (turpmāk – Vienošanās) 11.4.apakšpunktā noteikto, vienojas Līgumā izdarīt šādus grozījumus  (turpmāk – Līguma grozījumi Nr.1):  

1. svītrot Līguma 1.1.5. apakšpunktu. Līdzēji pilnībā atsakās no jebkādām prasījuma tiesībām, kas varētu izrietēt no Līguma 1.1.5. apakšpunkta;
2. izteikt Līguma 2.2. apakšpunktu šādā redakcijā:
“2.2. Līgumcena par Pakalpojuma izpildi ir 6525.00 EUR (seši tūkstoši pieci simti divdesmit pieci euro un 00 centi), tai skaitā summa bez pievienotās vērtības nodokļa (turpmāk – PVN) 5392.56 EUR (pieci tūkstoši trīs simti deviņdesmit divi euro un 56 centi) un PVN 21% ir 1132.44 EUR (viens tūkstotis viens simts trīsdesmit divi euro un 44 centi). 

	Kopā bez PVN:
	5392.56 EUR

	PVN:
	1132.44 EUR

	Kopā ar PVN:
	6525.00 EUR


”;
3. izteikt Līguma 1. pielikumu  jaunā redakcijā (pielikums). 
4. Līguma grozījumi Nr.1 ir Līguma neatņemama sastāvdaļa. Citi Līguma noteikumi netiek mainīti.
5. Līguma grozījumi Nr.1 stājas spēkā ar dienu, kad tos ir parakstījis pēdējais no Līdzējiem.
6. Līguma grozījumi Nr.1 kopā ar pielikumu sagatavoti latviešu valodā, atbilstoši normatīvajiem aktiem par elektronisko dokumentu noformēšanu, uz 16 (sešpadsmit) lapām.

Pielikumā: “Darba uzdevums” uz 14 (četrpadsmit) lapām.

Pušu paraksti un rekvizīti

	Pasūtītājs:
	Izpildītājs:

	Viedās administrācijas un reģionālās attīstības ministrija
Peldu iela 25, Rīga, LV – 1494
Reģ. Nr. 90000028508
Norēķinu konts: 
Valsts kase 
Konta Nr.: LV74TREL221049695900B
Kods: TRELLV22

	Personu apvienība, ko veido SIA "MIXD", reģ. Nr. 51203060541 un SIA “Dingo&Schwarz”, 
Reģ. Nr. 40203325603 
Norēķinu konts: SIA “MIXD”
Banka: AS „Rietumu Banka”
Konta Nr.: LV98RTMB0000701801273
Kods: RTMBLV2X

	
Projektu pārvaldības departamenta
direktors
Uģis Jurševics



_________________
Paraksts*
	
SIA “MIXD” valdes loceklis
Jānis Berķis




_________________
Paraksts*



Piezīme: “Dokumenta rekvizītus “paraksts” un “datums” neaizpilda, ja elektroniskais dokuments sagatavots atbilstoši normatīvajiem aktiem par elektronisko dokumentu noformēšanu.”

Līgums parakstīts ar drošu elektronisko parakstu un satur laika zīmogu

